สภาผู้แทนราษฎร มีมติไว้วางใจนายกรัฐมนตรีและรัฐมนตรี ที่ฝ่ายค้านยื่นญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล
สภาผู้แทนราษฎร มีมติไว้วางใจนายกรัฐมนตรีและรัฐมนตรี ที่ฝ่ายค้านยื่นญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล        การประชุมสภาผู้แทนราษฎร เพื่อลงมติในญัติติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล วันนี้ 28 กุมภาพันธ์ 2563 เริ่มเวลา 09.30 น. มีนายชวน หลีกภัย ประธานสภาผู้แทนราษฎร ทำหน้าที่ประธานการประชุม โดยก่อนเข้าสู่วาระการประชุม ส.ส.ฝ่ายค้านและรัฐบาล เนื่องจากฝ่ายค้านเห็นว่าการอภิปรายไม่เสร็จสมบูรณ์ เพราะยังอภิปรายไม่แล้วเสร็จแต่ก็ยังปิดประชุมก่อน ดังนั้นในการลงมติวันนี้ฝ่ายค้านจะไม่ร่วมลงมติด้วยเพราะเห็นว่าไม่ถูกต้อง ขณะที่รัฐบาลยืนยันเดินหน้าลงมติต่อไปเพราะได้ปฏิบัติตามข้อบังคับการประชุมแล้ว ทำให้ประธานการประชุมชี้แจงว่า สภาผู้แทนราษฎรดำเนินการทุกอย่างตามขั้นตอนที่ถูกต้องแล้ว จึงเข้าสู่กระบวนการลงมติในญัตติอภิปรายไม่ไว้วางใจรัฐมนตรีเป็นรายบุคคล ตามที่ นายสมพงษ์ อมรวิวัฒน์ ผู้นำฝ่ายค้านและสภาผู้แทนราษฎร และคณะ จำนวน 223 คน เสนอต่อทันที ผลการลงมติไม่ไว้วางใจรัฐมนตรีเป็นรายบุคคลปรากฎว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่ากระทรวงกลาโหม ได้คะแนน 272 ต่อ 49 เสียง , พลเอก ประวิตร วงษ์สุวรรณ รองนายกรัฐมนตรี คะแนน 277 ต่อ 50 เสียง , นายวิษณุ เครืองาม รองนายกรัฐมนตรี คะแนน 272 ต่อ 54 , พลเอก อนุพงษ์ เผ่าจินดา รัฐมนตรีว่าการกระทรวงมหาดไทย คะแนน 272 ต่อ 54 , นายดอน ปรมัตถ์วินัย รัฐมนตรีว่าการกระทรวงการต่างประเทศ คะแนน 272 ต่อ 55 และร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ คะแนน 269 ต่อ 55 เสียง ซึ่งถือว่านายกรัฐมนตรี และรัฐมนตรีที่ถูกยื่นอภิปรายไม่ไว้วางใจได้รับคะแนนเสียงเกินกึ่งหนึ่งของสมาชิกสภาผู้แทนราษฎรที่มีอยู่ทั้งหมด 488 คน หรือไม่น้อยกว่ากึ่งหนึ่ง 245 เสียง จึงได้รับความไว้วางใจให้ทำหน้าที่ต่อไป